Rintarauhasen paksuneulanäyte (PNB)

Rintarauhasen paksuneulanäyteellä tarkoitetaan kudosnäytteen ottamista. Näyte otetaan joko ultraääniohjauksessa tai mammografialaitteen avulla röntgensäteitä käyttäen core- tai vakuumitekniikalla.

Ajan varaaminen ja yhteystiedot:

Katso ohje: [Tutkimusten ajanvaraus kuvantamisen vastuualueella](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tutkimusten%20ajanvaraus%20kuvantamisen%20toimialueella.docx?d=w5b4e8386b25b44b293244bc2d8b4d3e0)

Tutkimuspaikka: G-kuvantaminen (Avohoitotalo, R-kerros)

Oberon: Kustannuspaikka Z3375, Resurssi RMG21

Tiedustelut: arkisin klo 8.00–15.00 puh. 040-5811728

Vastaukset: Lausunto tutkimuksesta on luettavissa potilaskertomuksesta tutkimuspäivänä tutkimuksen jälkeen. Näytevastaukset valmistuvat patologian osastolla noin 1–2 viikossa.

Indikaatiot/kontraindikaatiot ja riskit

Indikaatiot:

* Rintarauhasen tuumorit ja mikrokalkit

Kontraindikaatiot:

* Vuototaipumus (relatiivinen)

Riskit:

* Verenvuoto kudokseen
* Puuduteaineallergia

Esivalmistelut

* Pinnallisissa kohteissa verenohennuslääkkeiden tauottaminen ei ole välttämätöntä. Marevan- lääkitystä käyttäviltä potilailta on kuitenkin syytä tarkistaa TT-INR ennen toimenpidettä. Hoitotasolla oleva TT-INR, varfariinihoitoa saavalla potilaalla, ei ole este toimenpiteelle (indikaation mukaan TT-INR 1.5–3.5).
* Läppäpotilaille mahdollisesti annettava antibioottiprofylaksia annetaan poliklinikalla tai osastolla ennen toimenpidettä.

Tutkimuksen kulku

* Aluksi määritetään näytteenottotapa. Jos rinnassa oleva muutosalue erottuu ultraäänitutki­muksessa, näyte voidaan ottaa ultraääntä apuna käyttäen tutkimuspöydällä makuuasennossa. Mikäli rintamuutos, esimerkiksi mikrokalkit, on havaittavissa vain mammografiakuvassa, näyte otetaan istuma-asennossa stereotaktisen ohjauslaitteen avulla röntgensäteitä käyttäen.
* Paikallispuudutuksen jälkeen tehdään ihoon pieni viilto ja otetaan 3–6 näytettä.
* Radiologi tekee näytepyynnön ja näytteet lähetetään röntgenistä suoraan laboratorioon.
* Toimenpide valmisteluineen ja jäl­kihoitoineen kestää puolesta tunnista yhteen tuntiin.

Jälkihoito ja seuranta

* Näytteenoton jälkeen röntgenhoitaja painaa pistoskohtaa käsin noin 10 mi­nuuttia. Fyysistä rasitusta tulee välttää näytteenottopäivänä. Ihoviilto pidetään kuivana 2 päivää. Mahdolliseen biopsian jälkeiseen kipuun suositellaan esim. Panadol®, ei asetyylisalisyylivalmisteita.
* Yleensä biopsiakohta ei vuoda jälkeenpäin. Mikäli rinnassa on merkkejä hematoomasta, pistoskohtaa painetaan noin 10 minuuttia ja lisäksi voidaan pistoskohdassa pitää kylmää geelipatjaa 15 minuuttia. Tarvittaessa uä-kontrolli.
* Näytteenottopäivä myönnetään tarvittaessa sairaslomapäiväksi esim. raskasta työtä tekeville.